24PES-404

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

2021eko abenduan, Valle de Odieta SCL sozietateak ondare-erantzukizuneko erreklamazio bat aurkeztu zuen Nafarroako Gobernuko Landa Garapeneko eta Ingurumeneko Departamentuan, 19,119 milioi euroko kalteak konpontzea eskatzeko.

Merkataritza-sozietatearen arabera, kalte horiek heldu ziren ingurumen-baimen integratu bat ukatu zitzaiolako Ingurumeneko zuzendari nagusiaren urriaren 30eko 850E/2018 Ebazpenaren bidez, zeina Landa Garapeneko eta Ingurumeneko kontseilariaren martxoaren 6ko 25E/2019 Foru Aginduaren bidez berretsi baitzen. Geroago, bi horiek baliogabetu zituen Nafarroako Justizia Auzitegi Nagusiko Administrazioarekiko Auzien Salak, 2020ko abenduaren 21ean emandako epaiaren bidez. Administrazio-ebazpen horiek onetsi izanak eragin omen zuen erreklamatzaileen abeltzaintza-ustiategia handitzeko proiektua egin edo gauzatzea atzeratu zedin.

Nafarroako Kontseiluak ebazpen bat eman zuen 2023ko abenduaren 22an, zeinean kontsulta- organoak baitzioen kalte antijuridiko bat zegoela, eta lortu gabeko irabazia dela-eta jaso beharreko kalte-ordaina 3.751.753 eurokoa zela, INTIA enpresa publikoak proposatu zuen bezala.

Gauzak horrela, honako hau jakin nahi dugu:

1. Nafarroako Kontseiluak 23/2023 ebazpena eman ondotik, Nafarroako Gobernuak zer erabaki hartu zuen Valle de Odieta SCL sozietateak planteatu zuen ondare-erantzukizuneko erreklamazioa dela-eta?

2. Onartu al zen Kontseiluaren iritzia, zeinean 3.751.753 euroan balioetsi baitzen lortu gabeko irabazia dela-eta sortutako kaltea?

Iruñean, 2024ko irailaren 26an

Foru parlamentaria: Adolfo Araiz Flamarique